钦定古今图书集成/明伦汇编/闺媛典/第050卷 > 唐方妻丁氏
## 钦定古今图书集成/明伦汇编/闺媛典/第050卷 > 唐方妻丁氏

按《明外史列女传》：“唐方妻，浙新昌丁氏女，名锦孥。洪
武中，方为山东佥事，坐法死，妻子当没为官婢。有司
按籍取之。监护者见丁色美，借梳掠发，丁以梳掷地，
其人取掠之，持还丁，丁骂不受，窃谓家人曰：‘此辈无
礼，必途辱我，不若预死以全节’。”肩舆上山，径至阴泽，
崖峭水深，跃出赴水，衣厚不能沈，从容以手敛裙，随
流而没，年二十八。时称其处为“夫人潭。”